Diari Oficial de la Generalitat Valenciana


Sumari del DOGV 6024, del 29-05-2009 (2009/6027)

ORDRE de 7 de maig de 2009, de la Conselleria d'Economia, Hisenda i Ocupació, per la qual s'aproven les bases reguladores i el procediment general per a la concessió d'ajudes per al desenrotllament dels Tallers de Formació per a la Contractació.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6024

Data del DOGV
:   29-05-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/6027


Data del document
:   07-05-2009

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * ajuda pública
    * inserció professional
    * aprenentatge professional
    * formació professional
    * administració local
    * suport econòmic
    * societat sense fins de lucre
    * accés a la professió
    * sindicat
    * ajuda a l'ocupació
    * organització patronal
    * pràctiques de formació
    * qualificació professional

ORDRE de 7 de maig de 2009, de la Conselleria d'Economia, Hisenda i Ocupació, per la qual s'aproven les bases reguladores i el procediment general per a la concessió d'ajudes per al desenrotllament dels Tallers de Formació per a la Contractació. [2009/6027]  
Durant els últims anys la Conselleria d'Economia, Hisenda i Ocupació, junt amb la d'Educació, va desenvolupar i va executar els programes de garantia social, permetent a través d'esta mesura la incorporació inicial al treball dels participants en els itineraris individualitzats d'inserció dirigits a joves entre 16 i 25 anys, previstos en estes accions.  
El canvi normatiu operat per la Llei Orgànica 2/2006, implantant els programes de qualificació professional inicial, obligava des de l'àmbit educatiu a finalitzar amb l'anterior programa conjunt de garantia social. No obstant això, des de la Conselleria d'Economia, Hisenda i Ocupació es va adaptar en l'exercici 2008 l'anterior fórmula a la modalitat dels Tallers de Formació per a la Contractació, com a mesura efectiva que col·labora en la inserció laboral dels joves participants en els tallers. Per este mateix motiu, esta modalitat mixta de formació i ocupació, es va incorporar al Programa Operatiu de la Comunitat Valenciana 2007-2013, tractant-se en conseqüència d'ajudes cofinançades pel Fons Social Europeu.  
D'altra banda, els Tallers de Formació per a la Contractació són una mesura expressament recollida en el Pacte Valencià per al Creixement i l'Ocupació (PAVACE II) subscrit al setembre de 2008 entre la Generalitat Valenciana i les organitzacions sindicals i empresarials més representatives de la Comunitat, com a instrument important per a pal·liar l'abandó escolar i permetre que els joves obtinguen almenys una qualificació bàsica. A més, el Govern Valencià ha inclòs els programes mixtos d'ocupació i formació dins del Pla Especial de Suport a l'Ocupació en la Comunitat Valenciana, com a figura en l'article 15 del decret llei 1/2009, de 20 de febrer del Consell.  
Per a l'exercici 2009, l'Ordre garantix el caràcter plurianual que ha de tindre l'acció adaptant-la al desenvolupament d'un exercici escolar, per la qual cosa s'iniciarà al setembre d'enguany i finalitzarà abans de l'1 de juny del 2010. Els tallers mantenen una estructura que remarca el caràcter de programa mixt de formació i ocupació, amb formació bàsica i específica, orientació laboral i un contracte de treball subscrit amb l'entitat beneficiària, contracte de treball a temps parcial amb una duració total de tres-centes hores. Tot això en el marc de la formació professional que atenga al que establix la Llei Orgànica 5/2002, de 19 de juny, de les Qualificacions i de la Formació Professional.  
D'acord amb el que preveu l'article 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, s'indica que esta ordre no necessita de notificació a la Comissió Europea perquè no reunix tots els requisits de l'apartat u de l'article 87 del Tractat CE, alhora que els beneficiaris són entitats locals o entitats sense ànim de lucre, d'una banda, que els destinataris de la formació són treballadors desocupats, i finalment que la formació que rebran és de caràcter general, en conseqüència les ajudes previstes en esta no complixen amb el requisit de l'avantatge econòmic per a una empresa ni amb el falsejament de la competència afectant els intercanvis comercials entre els estats membres.  
Per tot això, i fent ús de les facultats que em conferixen la Llei 5/1983 de 30 de desembre de Govern Valencià, modificada per la Llei 12/2007,de 20 de març; la Llei de la Generalitat Valenciana 3/2000, de 17 d'abril, per la que es crea el Servici Valencià d'Ocupació i Formació; el Decret 129/2007, de 27 de juliol, del Govern Valencià, pel qual s'aprova el Reglament Orgànic i Funcional de la Conselleria d'Economia, Hisenda i Ocupació, i el Decret 41/2001, de 27 de febrer, del Govern Valencià, pel qual s'aprova el Reglament Orgànic i Funcional del SERVEF, modificat pel Decret 173/2002, de 15 d'octubre, i pel Decret 141/2003, d'1 d'agost, ambdós del Govern Valencià, oït el Consell Valencià de Formació Professional,  
DISPOSE  
TÍTOL I  
Disposicions comunes  
Capítol I  
Àmbit objectiu i quantia de la subvenció  
Article 1. Àmbit objectiu  
1. L'objecte de la present ordre és regular la concessió durant l'exercici 2009 de les ajudes per a la realització de Tallers de Formació per a la Contractació, dirigits a aquell alumnat que desitja una ràpida inserció laboral, proporcionant-li els corresponents coneixements d'acord amb els continguts de les especialitats de formació professional per a l'ocupació, i incorporant la realització d'un treball productiu en relació a l'àmbit professional d'este, per mitjà de contracte de treball d'acord amb la normativa laboral vigent, a realitzar per l'alumnat en l'últim període del programa.   
2. La participació en un Taller de Formació per a la Contractació serà gratuïta per a l'alumnat.  
3. Els programes subvencionats hauran de realitzar-se dins de l'àmbit territorial de la Comunitat Valenciana, segons allò que s'ha regulat en esta ordre.  
4. La gestió de les ajudes prevista en la present ordre correspondrà al Servici Valencià d'Ocupació i Formació.  
Article 2. Quantia de la subvenció  
La subvenció que s'ha de concedir per transferències corrents o transferències de capital, tant en la primera com en la segona fase del programa de Tallers de Formació per a la Contractació, s'establirà d'acord amb els següents mòduls econòmics:  
1. Un màxim de 2'50 euros per hora i alumne, per als gastos indicats en l'article 23-1-a) de la present Ordre.  
2. Un màxim de 2 euros per hora i alumne, per a la resta de gastos indicats en l'article 23-1 i 2 de la present Ordre.   
3. Inversions associades directament amb l'acció formativa  
- un màxim de 10.520 euros per projecte nou.  
- un màxim de 4.500 euros per projecte de continuïtat.  
4. Els costos salarials derivats dels contractes laborals previstos. La dita subvenció, la quantificació de la qual serà recollida en la resolució de concessió, es basarà en el salari mínim interprofessional vigent en el moment de la concessió, afegint-se la part proporcional de pagues extres i vacacions i els costos derivats de les quotes de la Seguretat Social, a càrrec de l'ocupador, corresponents a contingències comunes i professionals, fons de garantia salarial i formació professional. Els possibles increments que es pogueren produir en els dits costos salarials seran de càrrec de l'entitat beneficiària.  
Capítol II  
Àmbit Territorial i subjectiu  
Article 3. Àmbit territorial  
Les actuacions subvencionades prenent com a base allò que preveu la present Ordre, es desenvoluparan en a l'àmbit territorial de la Comunitat Valenciana.  
Article 4. Entitats promotors  
1. Podran ser beneficiàries de les subvencions previstes en la present ordre:  
- les entitats locals  
- organitzacions sense fi de lucre  
2. En tot cas, els que aspiren a ser perceptors de les distintes ajudes hauran de tindre personalitat jurídica pròpia i reunir els requisits generals següents que hauran de complir amb anterioritat a la finalització del termini de presentació d'instàncies:  
· Acreditar capacitat suficient en mitjans materials, humans i organitzatius per a complir amb els objectius establits en el programa.  
· Les entitats sense ànim de lucre hauran d'acreditar documentalment estar inscrites en els registres corresponents.  
· No estar sotmesos en les causes de prohibició previstes en l'article 13 de la Llei 38/2003, de 17 de novembre, General de Subvencions.  
· Trobar-se al corrent en el compliment de les obligacions tributàries o davant la Seguretat Social d'acord amb el que preveu el dit article de la Llei 38/2003, de 17 de novembre, General de Subvencions, només en el cas d'entitats sense ànim de lucre.  
· Complir la normativa sobre integració laboral de persones amb discapacitat o, si és el cas, l'exempció de la dita obligació, d'acord amb el que establix el Decret 279/2004, de 17 de desembre del Consell de la Generalitat (DOCV núm. 4.907, de 21.12.2004).  
3. Els programes hauran de ser organitzats i impartits pel sol·licitant, i no s'admetrà la subcontractació.  
Article 5. Obligacions de les entitats promotores  
1. Són obligacions de les entitats promotores:  
a) Realitzar el programa de Tallers de Formació per a la Contractació, segons els requisits i condicions que figuren en la present Ordre i en la resolució aprovatòria.  
Davant de qualsevol variació substancial en el contingut del programa haurà de sol·licitar-se la corresponent autorització al SERVEF, presentant la sol·licitud davant de la Direcció Territorial d'Ocupació corresponent. Només en el cas que existira aprovació expressa d'esta, emesa per escrit en el termini dels 30 dies següents a la data de presentació de la sol·licitud d'autorització, podrà executar-se el projecte d'acord amb les condicions de la sol·licitud cursada. En cas que no existisca aprovació en l'esmentat termini, s'haurà d'entendre desestimada la sol·licitud formulada.  
b) Aportació dels recursos necessaris per al desenvolupament del programa, amb fonament en l'Ordre de convocatòria, la resolució aprovatòria i el projecte d'actuació presentat.   
c) Justificació, davant del SERVEF, de l'adscripció dels fons subvencionats als fins per als quals estos van ser atorgats, en els termes de l'article 47 del Text Refós de la Llei d'Hisenda Pública de la Generalitat Valenciana, i en els terminis establits en l'article 24 de la present ordre.   
d) Subjecció de l'entitat promotora a la supervisió dels programes per personal del SERVEF i a les actuacions de control financer que legalment corresponguen.  
e) Facilitar l'assistència del personal docent i de coordinació dels Tallers de Formació per a la Contractació, a aquelles reunions i trobades que siguen promogudes pel SERVEF per al millor desenvolupament d'esta acció formativa.  
f) Aportació, després de la finalització del projecte, de la memòria de l'acció formativa, d'acord amb el que preveu l'article 22 d'esta ordre.  
g) Comunicar al Servici Valencià d'Ocupació i Formació l'obtenció d'altres subvencions, ajudes, ingressos o recursos que financen les activitats subvencionades. Esta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.   
h) No percebre cap quantitat de l'alumnat participant en l'acció subvencionada.  
i) Acreditar amb anterioritat a dictar-se la proposta de resolució de concessió que es troba al corrent de les seues obligacions tributàries i davant la Seguretat Social, només en el cas d'entitats sense ànim de lucre.  
j) Disposar dels llibres comptables, registres diligenciats i la resta de documents degudament auditats en els termes exigits per la legislació mercantil i sectorial aplicable al beneficiari en cada cas, així com tots aquells estats comptables i registres específics que siguen exigits per les bases reguladores de les subvencions, amb la finalitat de garantir l'adequat exercici de les facultats de comprovació i control.  
k) Conservar els documents justificatius de l'aplicació dels fons rebuts, inclosos els documents electrònics, mentre puguen ser objecte de les actuacions de comprovació i control. D'acord amb el que preveu l'article 90 del Reglament (CE) núm. 1083/2006, del Consell, d'11 de juliol de 2006, pel qual s'establixen les disposicions generals relatives al Fons Europeu de Desenvolupament Regional, al Fons Social Europeu i al Fons de Cohesió i es deroga el Reglament (CE) núm. 1260/1999, els documents justificatius relacionats amb els gastos i amb les auditories, hauran de conservar-se durant un període mínim de tres anys a partir del tancament del Programa Operatiu, que en el present cas estén la seua vigència durant el període 2007-2013. Les entitats que, sense haver transcorregut l'esmentat període, decidisquen suspendre la seua activitat o dissoldre's, hauran de remetre una còpia de l'esmentada documentació al SERVEF.  
l) Adoptar les mesures de difusió contingudes en l'article 4 de l'article 18 de la Llei General de Subvencions i en el 8 d'esta ordre.  
m) Procedir al reintegrament dels fons percebuts en els supòsits previstos en l'article 37 de la Llei General de Subvencions.  
2. L'incompliment de les anteriors obligacions donarà lloc a l'exigència de les responsabilitats o sancions que corresponguen, d'acord amb el que disposa el títol IV de la Llei 38/2003, de 17 de novembre, General de Subvencions.  
Capítol III  
Accions subvencionables, destinataris i difusió  
Article 6. Accions subvencionables i naturalesa de les ajudes  
Les ajudes previstes en la present disposició tindran la naturalesa jurídica de subvencions públiques i aniran destinades al finançament total o parcial dels Tallers de Formació per a la Contractació que es realitzen a l'empara d'esta. Es podran així mateix subvencionar els costos salarials dels alumnes corresponents al període de contractació, sense que la concessió d'estes ajudes supose en cap cas la generació de cap tipus de relació laboral amb la Generalitat Valenciana.  
Article 7.Estructura i duració  
1. La duració dels Tallers de Formació per a la Contractació serà de 900 hores.   
2. L'estructura dels dits Tallers i la seua distribució horària serà la següent:  
Àrea Total hores   
Formació Professional Específica 300  
Formació Professional Específica   
(Contracte de treball) 300  
Formació Orientació Laboral i Tutorial 90  
Formació Bàsica 180  
Activitats complementàries 30  
Total 900  
Els Tallers hauran d'iniciar-se durant el mes de setembre de 2009 i finalitzar abans de l'1 de juny del 2010.   
3. L'Àrea de Formació professional específica tindrà com a finalitat preparar l'alumnat per a la incorporació a la vida activa en l'exercici de llocs de treball, i comprendrà les activitats pràctiques i els continguts necessaris per a adquirir els coneixements i les capacitats corresponents al seu perfil professional, incloent el període de contractació.  
4. L'Àrea de Formació i Orientació Laboral i Tutorial estarà encaminada a familiaritzar l'alumnat respecte del marc legal de condicions de treball, de relacions laborals i de seguretat de l'àmbit professional de què es tracte i a dotar-lo dels recursos i de l'orientació necessària per a la busca d'un lloc de treball i per a l'autoocupació.  
5. L'Àrea de Formació Bàsica tindrà com a finalitat oferir a l'alumnat la possibilitat d'adquirir o refermar els coneixements i capacitats bàsiques, relacionats amb els objectius i continguts de l'ensenyança obligatòria que siguen necessaris per a aconseguir la seua inserció laboral. Tindrà un caràcter transversal respecte als continguts o mòduls de la Formació Professional específica.  
6. Les activitats complementàries tindran com a objecte oferir a l'alumnat la possibilitat de mantindre activitats esportives i culturals que afavorisquen l'adquisició d'hàbits positius en relació al gaudi de l'oci i temps lliure.  
Article 8. Programacions  
Els centres o institucions responsables del desenvolupament d'un Taller de Formació per a la Contractació hauran d'elaborar la programació general d'este i les programacions didàctiques de les àrees i activitats corresponents, havent d'enviar a les direccions territorials d'Ocupació del SERVEF.  
Article 9. Destinataris dels Tallers de Formació per a la Contractació  
Els Tallers de Formació per a la Contractació tindran com a destinataris a joves entre els 16 i els 25 anys d'edat, complits abans del 31 de desembre de l'any d'inici del programa, que no hagen obtingut el títol de Graduat en Educació Secundària Obligatòria, o no posseïsquen cap titulació de formació professional, ni cap Certificat de Professionalitat.  
Amb caràcter excepcional les persones amb discapacitats, majors de 25 anys, que complisquen la resta de requisits assenyalats en l'anterior paràgraf podran participar en este tipus de Tallers.  
Article 10. Difusió  
1. Les entitats promotores faran constar en la publicitat i qualsevol campanya de premsa, oral o escrita, referida als Tallers de Formació per a la Contractació, que les accions formatives se subvencionen a càrrec de fons procedents de la Generalitat Valenciana i cofinançada, si és el cas, pel Fons Social Europeu fins a un màxim del 50%, a càrrec del Programa Operatiu PO2007ES052PO003.  
2. El material imprés s'ajustarà a les instruccions i models que a este efecte subministre el Servici Valencià d'Ocupació i Formació.  
3. En les instal·lacions on es duga a terme el Taller de Formació per a la Contractació, es posarà en lloc visible la corresponent retolació, segons el model normalitzat elaborat pel Servici Valencià d'Ocupació i Formació.  
TÍTOL II  
Procediment de concessió de subvencions  
Capítol I  
Iniciació  
Article 11. Presentació de sol·licituds i termini   
Les sol·licituds per a l'obtenció de les ajudes acollides a la present Ordre hauran de dirigir-se al Servici Valencià d'Ocupació i Formació i es presentaran per mitjà dels impresos de models normalitzats en qualsevol dels registres del Servici Valencià d'Ocupació i Formació o en qualssevol altra de les formes establides en l'article 38.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
El termini de presentació de les sol·licituds serà de trenta dies naturals comptats a partir de l'endemà al de la seua publicació en el Diari Oficial de la Comunitat Valenciana.   
Article 12. Documentació que ha d'acompanyar la sol·licitud  
Les sol·licituds s'acompanyaran de:  
1. Projecte socioeducatiu d'actuació.  
El projecte socioeducatiu d'actuació, que contindrà el pla formatiu de l'entitat col·laboradora, arreplegarà els aspectes següents:  
a) Identificació del programa, comprenent:  
- Denominació del programa,   
- Localitat d'impartició.  
- Domicili classes teòriques.  
- Domicili classes pràctiques.  
- Alumnat a qui es dirigix.  
· Descripció d'este.  
· Llistat de l'alumnat preinscrit, si es disposara d'este.   
- Domicili de realització de l'obra o servici que s'incorpora al programa.  
- Duració del programa, que serà de 900 hores.  
- Relació d'un mínim de tres empreses col·laboradores del sector professional corresponent al programa.  
b) Objectius generals: Justificació del programa:  
- Objectius socioeducatius d'este. Anàlisi del context.   
- Objectius i descripció del Pla d'Inserció laboral en relació amb el mercat laboral de la zona i sector.  
- Pla de reinserció educativa. Proposta d'itineraris alternatius de formació previstos.  
- Obra o servici a realitzar. Breu descripció d'esta.  
c) Disseny curricular del programa:  
- Objectius a aconseguir en cada un dels seus components formatius.   
· Formació Professional de caràcter específic.  
· Formació Bàsica.  
· Formació i Orientació Laboral i Tutorial.  
· Activitats Complementàries.  
· Obra o Servici a realitzar.  
- Continguts, activitats i criteris d'avaluació corresponents a cada un dels anteriors components. Els continguts de la Formació Professional de caràcter específic, amb els coneixements teòrics i les pràctiques que requerisca la consecució dels objectius respecte d'això, hauran de correspondre a alguna de les especialitats recollides en el Fitxer d'Especialitats de formació per a l'ocupació del SPEE.  
- Sistemes i procediments d'avaluació de l'alumnat.  
- Metodologia didàctica a utilitzar.  
- Pla d'orientació i acció tutorial.  
d) Professorat: contenint titulació, conforme al perfil que s'exigisca per especialitat, experiència professional, experiència docent i especificant-se els components formatius a impartir per cada un d'ells.  
e) Recursos materials:  
- Instal·lacions. Aules de classes teòriques (descripció i superfície). Taller per a pràctiques (descripció i superfície).  
- Equip didàctic a utilitzar. Nombre i classe d'elements i descripció d'estos.  
- Material didàctic de consum.  
f) Compromís voluntari d'inserció, que s'haurà de produir a la finalització del projecte d'actuació, segons model que es recollirà en la pàgina web del SERVEF.  
g) Descripció de la inversió que es requerix.  
h) Projecte econòmic, avaluant els costos indicats en l'article 23 de la present Ordre.   
i) Projecte d'execució de l'obra o servici a realitzar:   
- Utilitat pública o social d'este.  
- Experiència professional que proporcionarà a l'alumnat.  
2. Documentació.  
Amb caràcter general, es presentarà:  
a) Certificació acreditativa de les fonts de finançament d'aquella part del projecte que no subvencione la Conselleria d'Economia, Hisenda i Ocupació a través del SERVEF, si és el cas.  
b) Declaració responsable de no estar sotmesos en les causes de prohibició previstes en l'article 13 de la Llei 38/2003.   
c) Altres documents:  
- Documentació acreditativa i identificativa del sol·licitant i del seu representant legal.  
- Documentació d'identificació fiscal del sol·licitant.  
- Acreditació de la inscripció de l'entitat en el registre corresponent, quan corresponga.  
- En cas que l'entitat promotora, siga una entitat territorial pública, certificació de l'acord de l'òrgan competent que autoritze la sol·licitud.  
- S'acompanyarà, així mateix, document acreditatiu de la titularitat jurídica de l'immoble o del servici objecte d'actuació i la seua disponibilitat per a l'execució de l'obra o servici previst. En el cas de titularitat privada, document de cessió per a ús públic per un termini no inferior a vint-i-cinc anys.   
d) En el cas d'entitats sense ànim de lucre, autorització expressa al SERVEF per a obtindre a través de tècniques electròniques, informàtiques o telemàtiques, les dades acreditatives de què l'entitat sol·licitant es troba al corrent de l'complimente de les seues obligacions tributàries amb la Hisenda estatal i amb la Hisenda autonòmica valenciana, així com de les seues obligacions amb la Seguretat Social. En qualsevol altre cas, hauran d'aportar-se certificats originals positius, o còpia compulsada, de l'Agència Estatal de l'administració Tributària, de la Conselleria d'Economia, Hisenda i Ocupació i de la Tresoreria General de la Seguretat Social, expressiva d'estar al corrent en el compliment de les obligacions fiscals i amb la Seguretat Social, la validesa de la qual haurà d'estendre's a la data d'atorgament de l'ajuda.  
e) Document acreditatiu de l'últim abonament de l'Impost d'Activitats Econòmiques (IAE), o declaració responsable de la seua exempció o no subjecció.  
f) Declaració responsable de l'entitat sol·licitant sobre el compliment de la normativa sobre integració laboral de persones amb discapacitat o, si és el cas, l'exempció de la dita obligació.   
3. Dades de domiciliació bancària segons model facilitat a este efecte (fitxa de manteniment de tercers), excepte si s'han presentat amb anterioritat davant del SERVEF i no han experimentat variació, havent d'indicar en este cas.   
Quan la sol·licitud no reunisca els requisits assenyalats en l'article 70.1 de la Llei 30/92 de 26 de novembre, de Règim Jurídic de les Administracions Públiques i del Procediment Administratiu Comú, o no s'acompanye la documentació que d'acord amb esta ordre resulte exigible, es requerirà a l'interessat perquè en el termini de 10 dies, esmene la falta o acompanye els documents preceptius, amb indicació que, si així no ho fera, se li tindrà per desistit de la seua petició, prèvia resolució que haurà de ser dictada en els termes que preveu l'article 42 de la Llei 4/1999.  
En el cas que els documents que han d'acompanyar a la petició de concessió de les ajudes ja estigueren en poder de qualsevol òrgan de l'administració actuant, el sol·licitant podrà acollir-se al que establix l'article f de l'article 35 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sempre que es faça constar la data, l'òrgan o dependència en què van ser presentats i l'expedient en què està recollit, i que no hagen transcorregut mes de cinc anys des de la finalització del procediment a què corresponguen.  
En els supòsits d'impossibilitat material d'obtindre el document, l'òrgan competent podrà requerir al sol·licitant la seua presentació o, si no n'hi ha, l'acreditació per altres mitjans dels requisits a què es referix el document.  
Capítol II  
Instrucció  
Article 13. Instrucció dels expedients  
Els òrgans competents per a la instrucció i ordenació dels expedients seran les direccions territorials d'Ocupació del SERVEF.   
Article 14. Valoració de les sol·licituds  
1. A fi de valorar les sol·licituds de Tallers de Formació per a la Contractació es crea una Comissió de Valoració en cada Direcció Territorial d'Ocupació del SERVEF, que analitzarà totes les sol·licituds, i el funcionament de les quals es regirà pel règim previst per als òrgans col·legiats en el capítol II del títol II de la Llei 30/92 de Règim Jurídic de les Administracions Públiques i del Procediment Administratiu Comú.  
2. La seua composició serà la següent:  
- Un president, que serà el director territorial d'Ocupació corresponent, o persona en qui delegue   
- Tres vocals anomenats per la Direcció Territorial d'Ocupació del SERVEF.  
- Un vocal designat per la Conselleria d'Educació.  
- Secretari: Exercirà les funcions de secretari un dels tres vocals designats per la Direcció Territorial d'Ocupació del SERVEF.  
3. La Comissió, una vegada que els tècnics de les direccions territorials d'Ocupació del SERVEF hagen determinat que les sol·licituds complixen els requisits assenyalats en l'article 4 i han aportat la corresponent documentació, realitzarà la valoració formal i material de les sol·licituds presentades en funció dels criteris següents:  
A) Valoració formal:   
a) Trajectòria de l'entitat en gestió d'inserció laboral o reinserció educativa.  
b) Infraestructura docent de l'entitat.  
c) Expectatives d'inserció laboral o educatives previstes en l'acció sol·licitada.  
B) Valoració material:  
a) Contingut teòric i pràctic.  
b) Metodologia d'impartició.  
c) Professorat.  
4. Una vegada realitzades les valoracions, que hauran d'estar prou motivades, i atenent a l'oportunitat de l'acció, s'indicaran els factors o criteris tinguts en compte en la valoració i la seua aplicació concreta.  
5. La valoració de les sol·licituds se subjectarà als criteris de valoració que es detallen en l'annex I de la present ordre.  
6. En cas que quedaren sol·licituds presentades a l'empara de la present Ordre de convocatòria, valorades positivament d'acord amb el procediment establit, i que no hagen pogut ser ateses per falta de disponibilitat pressupostària, estes es constituiran en llista de reserva degudament ordenada, i podran ser resoltes favorablement en la mesura que es dispose de crèdit en la línia pressupostària corresponent com a conseqüència de renúncies a subvencions concedides, o ampliacions pressupostàries d'acord amb el que preveu la disposició addicional tercera.  
Capítol III  
Resolució  
Article 15. Òrgans competents i resolució  
1. La Direcció Territorial corresponent, una vegada instruït i valorat l'expedient, efectuarà la pertinent proposta de Resolució.  
2. El director general del Servici Valencià d'Ocupació i Formació, o òrgan en qui delegue, dictarà la resolució procedent.  
3. El termini màxim de resolució i notificació serà de tres mesos des de l'endemà a la publicació de la present Ordre.   
Una vegada transcorregut el termini per a dictar i notificar la resolució, podrà entendre's desestimada la sol·licitud per silenci administratiu, en els termes establits en l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener; i això sense perjuí que subsistisca l'obligació legal de resoldre sobre la petició formulada.   
4. Les resolucions de concessió contindran com a mínim, els punts següents: identificació del beneficiari; denominació del programa; localitat d'impartició; especialitat formativa; nombre d'alumnes; nombre d'hores; subvencions atorgades, desglossades per conceptes; obra o servici a realitzar; qualssevol altres especificacions que es crega oportú incorporar en cada cas concret.  
5. Les resolucions del director general del SERVEF posaran fi a la via administrativa, i contra elles podrà interposar-se recurs contenciós administratiu en el termini de dos mesos a comptar de l'endemà de la notificació de la resolució. I això sense perjuí del que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999 de 13 de gener, i de la possibilitat que els interessats puguen exercitar, si és el cas, qualsevol altre recurs que consideren convenient.  
En cas d'entitats locals, podran interposar recurs contenciós administratiu davant d'idèntic òrgan jurisdiccional, de conformitat amb el que establixen els articles 10, 44 i 46.6 de la Llei 29/1998, de 13 de juliol, reguladora de la Jurisdicció Contenciós Administrativa, en el termini de dos mesos a partir de l'endemà a la notificació, llevat que hi haguera hagut el requeriment a què fa referència l'article 44 de la mencionada Llei, i en este cas l'esmentat termini comptarà des de l'endemà a aquell en què es reba la comunicació de l'acord exprés o s'entenga presumptament rebutjat.   
6. El SERVEF publicarà d'acord amb la Llei 38/2003, de 17 de novembre, General de Subvencions les ajudes concedides amb expressió de la convocatòria, el programa i el crèdit pressupostari a què s'imputen, beneficiari, quantitat concedida i finalitat de la subvenció  
7. El SERVEF informarà el Consell Valencià de Formació Professional de les subvencions concedides a l'empara de la present Ordre.  
TÍTOL III  
Procediment de gestió de les subvencions  
Capítol I  
Inici  
Article 16. Documentació d'inici  
En el termini de 15 dies des de la data d'inici del curs es presentarà en la direcció territorial d'Ocupació corresponent la documentació següent:  
- Relació de participants en el programa.  
- Documentació acreditativa d'haver subscrit i pagat l'assegurança d'accidents i de responsabilitat civil per mitjà de l'aportació de la pòlissa de l'assegurança o la carta de garantia.  
L'assegurança d'accidents dels alumnes es contractarà des de l'inici de l'acció formativa i fins a la seua finalització i comprendrà almenys la següent cobertura i serà sempre sense franquícia:  
- Assistència mèdica, farmacèutica i hospitalària per quantia il·limitada de qualsevol accident durant l'horari de desenvolupament del programa, incloent el temps necessari per al desplaçament de l'alumne des de la seua residència habitual al lloc d'impartició.  
El desplaçament haurà de cobrir qualsevol mitjà de locomoció.  
- Indemnització mínima de 12.020 euros per defunció i de 24.020 euros per Invalidesa permanent derivats d'un accident en el desenvolupament del programa o en el desplaçament.  
- Indemnització diària a l'alumne derivada d'un accident en el desenvolupament del programa que produïsca una impossibilitat d'assistència. El període serà des del sèptim dia de baixa i fins a un màxim d'un any. La indemnització mínima serà de 6'61 euros diaris.  
L'entitat estarà obligada a mantindre la cobertura en l'assegurança d'accidents durant tot el període de desenvolupament del programa en què l'alumne romanga d'alta.  
- Original o fotocòpia compulsada de la documentació acreditativa de la titulació i/o experiència professional de l'equip docent.  
- Altres documents que s'indiquen en les resolucions aprovatòries corresponents.  
Capítol II  
Normes relatives a l'alumnat  
Article 17. Alumnat i Selecció d'este  
1. El nombre d'alumnes dels Tallers de Formació per a la Contractació estarà comprés entre 10 i 15.   
2. Les entitats promotores quant a la selecció i matrícula de l'alumnat hauran de tindre en compte:  
a) L'atenció prioritària de joves desescolaritzats/des i sense cap titulació acadèmica i/o professional que els possibilite la seua inserció en la vida activa o la prossecució d'estudis.   
b) La inclusió en els programes de joves amb problemàtica social, en situació de risc o exclusió social, o amb necessitats educatives especials, per al qual es procurarà una ràtio en el grup matriculat, degudament compensada, que possibilite l'eficàcia de l'acció formativa.  
c) Que les característiques i aptituds de cada alumne/a s'adeqüen a les condicions de l'especialitat formativa del programa i a aquelles altres que l'aprenentatge i l'exercici de determinat ofici requerisquen, sense que existisca incompatibilitat o impossibilitat real per a l'exercici de la professió o l'aprenentatge d'esta.  
d) Que es troben inscrits com a desocupats en els centres SERVEF d'Ocupació.  
Article 18. Control, assistència i supervisió  
1. Les entitats promotores donaran compte mensualment de les altes i baixes de l'alumnat a les direccions territorials del Servici Valencià d'Ocupació i Formació.   
2. El seguiment i la supervisió dels programes estarà a càrrec, al llarg de tota l'acció formativa, de personal del Servici Valencià d'Ocupació i Formació.  
Article 19. Avaluació de l'alumnat  
1. L'avaluació de l'alumnat que participe en un Taller de Formació per a la Contractació es realitzarà de manera contínua, prenent com a referència els objectius establits per l'equip educatiu en les programacions didàctiques de les diverses àrees.  
2. Durant el desenvolupament del programa, cada professor farà el seguiment i avaluació del component formatiu que impartisca, deixant constància per escrit, dels resultats de la dita avaluació contínua en les sessions de seguiment i avaluació que l'equip educatiu realitzarà periòdicament, coordinades pel tutor. L'avaluació final, resultat del seguiment i l'avaluació de tot el procés formatiu, podrà ser supervisada pel Servici Valencià d'Ocupació i Formació.  
Article 20.Certificació  
L'alumnat que haja participat en el programa de Tallers de Formació per a la Contractació rebrà un certificat, en què es farà constar per a les àrees de Formació Bàsica i de Formació i Orientació Laboral i Tutorial i per a cada un dels mòduls superats amb avaluació positiva de la Formació Professional específica, el nombre total d'hores cursades i les qualificacions obtingudes.  
Capítol III  
Desenvolupament i finalització  
Article 21. Qualitat de la docència  
Durant la impartició de cada programa es demanarà l'opinió de l'alumnat sobre la docència que està rebent. L'entitat subvencionada facilitarà l'accés i realització de les proves oportunes, i serà informada del contingut i resultat d'estes.  
Article 22. Finalització / Memòria  
L'entitat beneficiària de la subvenció haurà d'aportar una memòria, en el termini de 15 dies naturals des de la finalització de cada programa, davant de la Direcció Territorial d'Ocupació del SERVEF corresponent, que incloga:  
- Un informe del progrés dels alumnes que han seguit el programa;  
- Una valoració general programa i propostes per a la seua millora.  
TÍTOL IV  
Procediment de justificació, comprovació   
i pagament de les subvencions  
Capítol I  
Dels costos subvencionables  
Article 23. Costos elegibles  
Els costos elegibles es distribuiran en:  
1. Costos directes de l'activitat formativa:  
a) Les retribucions dels docents interns i externs podent-se incloure salaris, assegurances socials, dietes i gastos de locomoció i, en general, tots els costos imputables als docents en l'exercici de les activitats de preparació, impartició, tutories i avaluació als participants de les accions formatives.  
També es podran imputar costos de control de la qualitat de la docència. Este concepte haurà d'estar especificat en el projecte que acompanya a la sol·licitud de l'acció formativa, si es van a justificar gastos per este. Les activitats de control de la qualitat de la docència podran ser exercides per personal no docent. Com a màxim, l'import que s'impute a este apartat serà el 10% dels costos reflectits en este punt.  
Amb caràcter merament enunciatiu, i no limitador, com a accions de control de la qualitat de la docència, les sessions d'interlocutòria avaluació per a la millora contínua, l'elaboració de plans de millora, la identificació d'àrees de millores, les enquestes al professorat i a l'alumnat, etc.   
Estos gastos hauran de presentar-se degudament desglossats per hores dedicades a l'acció a què s'imputen.  
b) Els gastos d'amortització d'equips didàctics i plataformes tecnològiques, calculats amb criteris d'amortització acceptats en les normes de comptabilitat, així com el lloguer o arrendament financer d'estos, exclosos els seus interessos, suportats en l'execució de les accions formatives.  
Estos gastos hauran de presentar-se degudament desglossats per acció formativa i s'imputaran pel nombre de participants en el cas d'ús individual dels equips o plataformes; en qualsevol altre cas s'imputaran per hores d'utilització.  
c) Gastos de mitjans didàctics i/o adquisició de materials didàctics, així com els gastos en béns consumibles utilitzats en la realització de les accions formatives, incloent el material de protecció i seguretat. Així mateix, en el cas de teleformació, els costos imputables als mitjans de comunicació utilitzats entre formadors i participants.  
Estos gastos hauran de presentar-se degudament desglossats per acció formativa i s'imputaran pel nombre de participants en el cas d'ús individual dels equips o plataformes; en qualsevol altre cas, s'imputaran per hores d'utilització.  
d) Els gastos de lloguer, arrendament financer, exclosos els seus interessos, o amortització de les aules, tallers i la resta de superfícies utilitzades en desplegament de l'acció.  
Estos gastos hauran de presentar-se degudament desglossats per acció formativa i s'imputaran pel període de duració de l'acció.  
Els gastos d'amortització es calcularan segons normes de comptabilitat generalment acceptades, aplicant-se el mètode d'amortització segons les taules aprovades pel Reglament de l'Impost de Societats.  
e) Gastos d'assegurances d'accidents dels participants.  
Estos gastos hauran de presentar-se degudament desglossats per acció formativa i la seua imputació es farà pel nombre de participants.  
f) Els gastos de publicitat per a l'organització i difusió de les accions formatives.  
Estos gastos hauran de presentar-se degudament desglossats per acció formativa.  
2. Costos associats de l'activitat formativa:  
a) Els costos de personal de suport tant d'intern com extern i tots els necessaris per a la gestió i execució de l'activitat formativa.  
Per este concepte seran imputables els gastos que es produïsquen tant en el període d'impartició del curs, com en els 15 dies anteriors al seu inici i els 15 dies posteriors a la seua finalització.  
b) Altres costos: com ara llum, aigua, calefacció, missatgeria, correu, neteja, vigilància.  
De conformitat amb l'article 31, apartat 9, de la Llei 38/2003, de 17 de novembre, estos costos hauran d'imputar-se pel beneficiari a l'activitat subvencionada en la part que raonablement corresponga d'acord amb principis i normes de comptabilitat generalment admeses i, en tot cas, en la mesura que tals costos corresponguen al període en què efectivament es realitza l'activitat.  
La suma dels costos associats no podrà superar el 20% dels costos de l'activitat formativa, esta limitació percentual s'aplicarà una vegada practicades les minoracions que per hores i/o alumnes pogueren correspondre en aplicació del que preveu la present Ordre.  
3. Inversions associades directament amb l'acció formativa.  
Es podran imputar els gastos en instal·lacions, i material inventariable, només realitzables en la primera fase i a càrrec de transferències de capital del pressupost corresponent a l'exercici en què s'inicia el curs.  
Els programes que donen continuïtat als implantats en el curs d'inici del programa anterior podran sol·licitar fins a un màxim de 4.500 euros per a completar l'equipament.  
Els programes de nova implantació podran sol·licitar un màxim de 10.520 euros en el present article.  
Qualsevol tipus d'inversions que se sol·liciten hauran de tindre una relació directa amb l'especialitat sol·licitada i detallar-se en el projecte d'actuació. Quan es tracte d'obres que exigisquen projecte tècnic, este haurà de sotmetre's a informe de l'Oficina de Supervisió de Projectes o de tècnics designats pel SERVEF en els termes que preveu l'article 46.3 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991.  
4. Salaris de l'alumnat   
Se subvencionarà a l'entitat promotora per a cobrir els costos salarials derivats dels contractes laborals previstos. El contracte que se subscriga entre l'entitat i els seus alumnes serà a temps parcial, amb una duració de 5 hores diàries de dilluns a divendres, i un total de 300 hores, havent d'ajustar a la normativa vigent en matèria laboral.  
5. L'import de les subvencions previstes en la present ordre en cap cas podrà ser de tal quantia que aïlladament o en concurrència amb altres subvencions, ajudes, ingressos, o recursos d'altres administracions públiques o d'altres ens públics o privats, nacionals o internacionals, supere el cost del projecte. En el cas de rebre subvencions o ajudes per a l'acció formativa, el representant de l'entitat certificarà la quantitat i origen d'estes. Quan l'import de les subvencions percebudes per l'entitat supere el cost de l'activitat a desenvolupar per esta i la subvenció principal siga de la Generalitat Valenciana, procedirà el reintegrament de l'excés obtingut sobre el cost de l'activitat.  
Capítol II  
Procediment de justificació comprovació   
i pagament de la subvenció  
Article 24. Pagament i justificació de la subvenció  
1. Una vegada començada l'acció formativa, i prèvia certificació del director territorial d'Ocupació que l'entitat beneficiària ha complit amb l'obligació de presentar la documentació d'inici en el termini previst en l'article 16.1 de la present ordre davant de la Direcció Territorial d'Ocupació corresponent, a sol·licitud de l'entitat, acompanyada si correspon de la corresponent carta de pagament, es podrà avançar el percentatge màxim que es preveja en les disposicions legals vigents, de l'import de la subvenció concedida corresponent a gastos corrents.  
La justificació de la possible bestreta i/o el pagament de la subvenció s'efectuaran prèvia presentació de la documentació que s'indica en l'apartat 3) del present article abans del 15 de juny del 2010  
Així mateix haurà d'acompanyar-se la documentació justificativa de la inserció realitzada, en cas de compromís d'inserció, prenent-se en compte únicament per a acreditar la inserció o la contractació, els contractes de duració igual o superior a tres mesos a jornada completa setmanal, o període de treball real equivalent en el cas de contractacions a temps parcial.  
2. Costos imputables a les inversions indicats en l'article 23-3 d'esta ordre.  
El pagament de les subvencions atorgades en concepte d'inversions es realitzarà contra la certificació d'obra, en els termes que preveu l'article 47 bis 1.d) del text refós de la Llei d'Hisenda Pública, o prèvia presentació de la factura de l'adquisició d'equipament. L'entitat haurà d'aportar una memòria d'actuacions en la sol·licitud de subvenció, comprometent-se a realitzar les inversions i justificar-les abans del 30 d'octubre.  
3. La justificació de la possible bestreta i/o el pagament de la subvenció es faran efectius, prèvia presentació d'un compte justificatiu, d'acord amb allò que s'ha assenyalat en l'article 72 del Reglament de la Llei General de Subvencions, a través de l'aplicació SIDEC, que haurà de ser descarregada per l'entitat beneficiària de la pàgina web (www.servef.és).   
a) El dit compte justificatiu haurà de contindre la documentació següent:  
I. una memòria d'actuació justificativa del compliment de les condicions imposades en la concessió de la subvenció, amb indicació de les activitats realitzades;  
II. una memòria econòmica justificativa del cost de les activitats realitzades, que contindrà:  
- una relació classificada dels gastos i inversions de l'activitat, amb indicació del creditor i del document, el seu import, data d'emissió i data de pagament, així com la quantia imputada si és el cas;  
- les factures o document de valor probatori equivalent en el tràfic mercantil o amb eficàcia administrativa incorporats en la relació a què es fa referència en el paràgraf anterior i la documentació acreditativa del pagament.   
- indicació dels criteris de repartiment dels costos incorporats a la relació de gastos abans citada;  
- una relació detallada d'altres ingressos que hagen finançat l'activitat subvencionada amb indicació del seu import i procedència;  
- els tres pressupostos que, en aplicació de l'article 31.3 de la Llei General de Subvencions, dega haver sol·licitat el beneficiari;  
- la carta de pagament de reintegrament en el supòsit de romanents no aplicats, d'acord amb la normativa aplicable. A estos efectes l'ingrés s'haurà d'efectuar per mitjà de xec o transferència bancària al compte número 3538-3821-89-8298345382 del BSCH (Banc Santander Central Hispà), a favor del Servici Valencià d'Ocupació i Formació, identificant el nombre d'expedient.   
b) Quan resulte preceptiu d'acord amb el que preveu els apartats anteriors, els gastos es justificaran amb còpia compulsada de les factures i la resta de documents de valor probatori equivalent en el tràfic jurídic mercantil o amb eficàcia administrativa.   
Els justificants originals es marcaran amb una estampilla establida a este efecte, en la que s'indicarà la subvenció per a la justificació de la qual han sigut presentats i si l'import s'imputa totalment o parcialment a la subvenció. En este últim cas s'indicarà la quantia exacta que resulte afectada per la subvenció.  
4. Quan les activitats del programa de Tallers de Formació per a la Contractació hagen sigut finançades, a més de amb la subvenció, amb fons propis o altres subvencions o recursos, haurà d'acreditar-se en la justificació l'import, procedència i aplicació de tals fons a les activitats subvencionades.  
5. Amb caràcter previ al cobrament, les entitats sense ànim de lucre hauran d'acreditar que es troben al corrent de les obligacions tributàries i de Seguretat Social, de conformitat amb el que establix l'Orde de 30 de maig de 1996 de la Conselleria d'Economia i Hisenda.  
6. No es considerarà gasto subvencionable en cap de les parts de la subvenció, l'IVA o qualssevol altres impostos indirectes quan siguen susceptibles de recuperació o compensació per l'entitat. Als dits efectes haurà d'acreditar-se l'exempció total de l'IVA o el tipus de prorrata aplicable.  
Capítol III  
Causes de minoració i reintegrament  
Article 25. Minoracions i reintegrament de l'ajuda concedida  
1. L'alteració d'alguna de les característiques del projecte aprovat, l'incompliment d'algunes condicions establides en la resolució de concessió de la subvenció, la falta de justificació de la totalitat dels gastos subvencionats i la concessió, després de la presentació de la sol·licitud, d'altres ajudes públiques o privades, o d'altres ingressos o recursos que en el seu conjunt superen el cost de l'activitat a desenvolupar pel beneficiari, podrà donar lloc a la minoració de la subvenció concedida.  
En especial, a la vista de la documentació presentada, relativa al programa desenvolupat per l'entitat, es procedirà a la minoració de la subvenció concedida en els supòsits següents:  
- No haver-se impartit la totalitat de les hores lectives aprovades per resolució. Es procedirà en este supòsit a la minoració proporcional de la subvenció concedida per als costos previstos en l'article 23-1 i 2 de la present Ordre.  
- Per baixes dels alumnes. Es realitzarà la minoració per este concepte, d'acord amb els criteris següents:  
Durant el primer quart de la duració del programa de Tallers de Formació per a la Contractació es permetrà donar d'alta nous participants fins a completar el nombre d'alumnes que establisca la resolució de concessió d'ajudes. En cas de no efectuar-ho, s'aplicarà la minoració proporcional corresponent respecte dels costos previstos en l'article 23-1 i 2 d'esta ordre.  
Si es produïren baixes d'alumnes després del dit període, s'efectuarà la minoració proporcional corresponent respecte dels costos previstos en l'article 23-1, excepte els previstos en la lletra a), i 2 d'esta ordre.  
· Si en la dita fase es produïra una disminució del nombre d'alumnes no imputable a l'entitat, només es minorarà la subvenció concedida a partir de la tercera baixa. No s'aplicarà cap minoració quan l'abandó de l'alumne es dega a contractació degudament acreditada per mitjà de declaració responsable on conste el nom de l'empresa, la data de contractació i el número patronal, extrems que podran ser comprovats per l'administració.  
- Per no haver-se justificat en els termes establits en la present ordre i en la resolució de concessió d'ajudes la totalitat dels gastos subvencionats.   
- Per no haver-se acreditat íntegrament el compromís d'inserció assumit per l'entitat, es podrà procedir a la mineració proporcional al grau de compliment de fins a un 50% de la subvenció concedida, o de l'import resultant després de practicar les minoracions oportunes, si és el cas. Els contractes que justifiquen la inserció dels alumnes tindran una duració d'almenys tres mesos a jornada completa setmanal, o període de treball real equivalent en el cas de contractacions a temps parcial.  
2. L'incompliment pel beneficiari de qualsevol dels requisits, condicions i la resta de circumstàncies que van donar lloc a l'atorgament de la subvenció, la variació de la finalitat de l'actuació o la falta de justificació de l'acció, donarà lloc a la incoació per l'òrgan competent per a la concessió de les ajudes del corresponent procediment, que podrà finalitzar, si és el cas, acordant el reintegrament de les quantitats percebudes i l'exigència de l'interés de demora, des del moment del pagament de la subvenció. En la tramitació del procediment es garantirà en tot cas el dret de l'interessat a l'audiència.  
En especial, es podrà revocar la subvenció concedida, en els següents supòsits d'incompliment per part de l'entitat:  
- Incompliment de la finalitat per a la qual la subvenció va ser concedida, o de les condicions imposades per a la seua concessió en l'aprovació de la programació.  
- Percepció per part de l'entitat beneficiària de qualsevol quantitat econòmica procedent de l'alumnat participant en els cursos.  
- La falsedat de les dades contingudes en la declaració prevista en l'article 11 de la present ordre.  
- Qualsevol altre motiu que perjudique el fi últim pel qual la subvenció haja sigut concedida i, en particular, l'incompliment dels criteris emanats de la present ordre.  
3. Si és el cas, procedirà el reintegrament dels fons percebuts en els supòsits que es contemplen en l'article 37 de la mencionada Llei 38/2003, de 17 de novembre, General de Subvencions, sense perjuí del que disposa el títol IV d'esta Llei quant a infraccions i sancions administratives en matèria de subvencions.  
DISPOSICIONS ADDICIONALS  
Primera  
En allò no previst en la present Ordre, s'aplicarà la normativa autonòmica en vigor continguda en el Decret Legislatiu de 26 de Juny de 1991, del Consell de la Generalitat, pel que s'aprova el Text Refós de la Llei d'Hisenda Pública Valenciana, així com la normativa bàsica continguda en la Llei 38/2003, de 17 de novembre, General de Subvencions  
Segona  
A fi d'atendre al finançament de la primera fase dels Tallers de Formació per a la Contractació la Conselleria d'Economia, Hisenda i Ocupació destinarà un import màxim de 3.780.000 euros, a càrrec de la línia T1602000, cofinançada, si és el cas, pel Fons Social Europeu, del capítol IV del subprograma pressupostari 322.52 del Pressupost de la Generalitat per a l'exercici 2009, i un import màxim de 345.000 euros, que serà finançat a càrrec de la línia T5263000 del capítol VII del subprograma pressupostari 322.52 del Pressupost de la Generalitat per a l'exercici 2009.  
Tercera  
S'autoritza el director general del SERVEF a fi que mitjançant una Resolució puga incrementar les dotacions econòmiques destinades a finançar la present Ordre, sense necessitat d'obrir un nou període de sol·licituds.  
Quarta  
S'autoritza el director general del SERVEF a fi que mitjançant una Resolució puga modificar els terminis d'inici i finalització dels Tallers de Formació per a la contractació previstos en la present Ordre.  
DISPOSICIONS FINALS  
Primera  
La present ordre entrarà en vigor el mateix dia que es publique en el Diari Oficial de la Comunitat Valenciana.  
Segona  
Contra este acte, que posa fi a la via administrativa, les persones interessades podran interposar recurs contenciós administratiu en el termini de dos meses, comptats des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que es preveu en els articles 10.1.a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o, potestativament, recurs de reposició davant d'este mateix òrgan en el termini d'un mes, computat en els termes ja dits, segons el que es disposa en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjudici que es puga interposar qualsevol altre recurs dels previstos en la legislació vigent.  
València, 7 de maig de 2009  
El vicepresident segon del Consell i conseller d'Economia, Hisenda i Ocupació,  
GERADO CAMPS DEVESA  
ANNEX I  
Criteris per a la valoració de sol·licituds d'ajuda en els programes de Tallers de Formació per a la Contractació, previstos en la present ordre.  
A partir de la publicació de la present ordre es fa necessari definir unes variables objectives a fi de poder aplicar els criteris que es desprenen de la norma sense que es produïsquen resultats discriminatoris per a les entitats sol·licitants.  
I. Metodologia.  
Tota sol·licitud presentada per entitats està subjecta a una doble valoració:  
- Una valoració formal.  
- Una valoració material.  
El procés de valoració utilitzarà uns indicadors mesurables quantitativament, d'acord amb els criteris que establix la norma, de manera que, la puntuació aconseguida per l'acció permeta a l'òrgan resolutori prendre la decisió d'aprovar o denegar la subvenció sol·licita.  
II. Criteris per a la valoració formal.  
1. Fases de la valoració formal.  
La valoració de sol·licituds presentades per les entitats, a què es referix la present ordre, es realitzarà a través de dos fases:  
1ª fase: valoració sobre la documentació presentada.  
L'entitat proposa la impartició de l'acció formativa en les condicions i amb els recursos humans i materials descrits en el projecte socioeducatiu d'actuació aportat (en format escrit i magnètic) i la resta de documentació complementària relativa a prospecció realitzada, contactes amb empreses, compromís voluntari d'inserció d'alumnes, programació d'objectius, etc., a considerar en el procés d'avaluació.  
La valoració en esta fase es realitzarà sobre la dita documentació, que compromet a l'entitat a impartir l'acció en tals condicions i amb els mitjans descrits.  
2ª fase: verificació.  
Aquelles accions formatives presentades per l'entitat que hagen superat la primera fase de valoració i per tant siguen susceptibles d'aprovació, seran objecte de verificació.  
Es prestarà especial atenció, pel que fa a instal·lacions generals, aules i tallers destinats a classes teòriques i pràctiques, equip didàctic, etc. que inexcusablement han d'estar disponibles per a una valoració positiva.  
El tècnic valorador haurà d'assessorar l'entitat sobre la possible millora dels recursos existents, així com sobre aquells altres que haruan d'estarr disponibles, abans del començament del programa (en cas d'aprovar-se la sol·licitud), de manera que en el dit moment es complete la disponibilitat de recursos descrits en la memòria presentada per l'entitat.  
Si es considera necessari, es mantindrà una entrevista amb el responsable de l'entitat en relació a l'acció formativa sol·licitada a fi de demanar informació sobre aquells aspectes relatius a esta que complementen la valoració inicial realitzada.  
2. Valoració formal  
S'aplicarà en aquelles sol·licituds que hagen superat els condicionants formals que es contemplen en la present ordre.  
La valoració formal consta dels apartats següents:  
2.1. Apartat. 1r: trajectòria de l'entitat en gestió d'inserció laboral o reinserció educativa.  
Determinarà les gestions cap a la inserció o reinserció d'alumnes realitzades per l'entitat i es mesurarà prenent com a base els alumnes finalitzats en cada una de les accions aprovades a l'entitat en les dos últimes convocatòries.  
Aquelles entitats que desitgen aportar dades sobre inserció laboral o reinserció educativa d'alumnes que hagen finalitzat accions corresponents a anteriors convocatòries dels programes de Garantia Social, dels dos cursos anteriors al de la present convocatòria, hauran d'adjuntar a les sol·licituds d'ajuda, la documentació següent:  
- Còpies de contractes laborals realitzats entre l'inici del programa de Tallers de Formació per a la Contractació i la presentació de la sol·licitud d'ajuda per al curs en qüestió. Els contractes, per a acreditar la inserció, hauran de ser a jornada completa setmanal i de duració igual o superior a tres mesos o període de treball real equivalent en el cas de contractacions a temps parcial, independentment de l'activitat de què es tracte, havent d'estar relacionat amb el contingut de la formació rebuda.  
- Còpies de documents justificatius de la reinserció educativa dels alumnes realitzats entre la finalització del programa de Tallers de Formació per a la Contractació i la sol·licitud d'ajuda.  
Les entitats que aporten dades d'alumnes en les condicions que s'indiquen hauran d'aportar dades de totes les accions aprovades en la convocatòria anterior. En cas contrari, i per a les entitats que presenten la documentació descrita, es considerarà nul·la la inserció de les accions sense aportació de dades.  
La inserció es valorarà a través de l'indicador que a continuació s'indica:  
- Percentatge global d'inserció laboral o reinserció educativa d'alumnes aconseguit per l'entitat, considerant com a base el conjunt d'alumnes que han finalitzat accions, durant la convocatòria anterior.  
Cada un dels percentatges indicats es valorarà d'acord amb el barem següent:  
Percentatge d'inserció o reinserció educativa   
Puntuació:  
Per a un percentatge major del 30%: 4  
Per a percentatges entre 10% i 30%: 3  
La inserció o reinserció de cada alumne amb necessitats educatives especials es considerarà a l'efecte de càlcul per a este article, com a inserció doble, és a dir, igual a la dels alumnes sense estes característiques.  
No es consideraran les dades aportades, i per tant no es puntuarà este article, en el cas de percentatges globals menors del 10%.  
Si l'entitat sol·licitant no haguera col·laborat anteriorment en els programes de garantia social no es procedirà a la valoració d'este article.  
2.2. Apartat. 2n: infraestructura  
Este article mesura el nivell de qualitat dels recursos materials necessaris per a la impartició de l'acció i que aporta l'entitat, indicant-los en el projecte d'actuació corresponent.  
Es valoraran separadament cada un dels recursos que a continuació s'indiquen i s'exigirà un nivell mínim d'adequació per a cada un d'ells, per considerar-los factors limitants en la transmissió de la consecució dels objectius del programa que adquirirà l'alumne.  
Es valoraran de forma individualitzada els recursos següents:  
a) Instal·lacions:  
Nivell de capacitat formativa de l'entitat considerant-la com el nombre d'aules i instal·lacions disponibles i suficients que posseïx per a poder impartir la formació sol·licitada sense que es produïsquen solapament de mitjans.  
Indicadors:  
- Superfície útil del local en relació al nombre d'alumnes proposats.  
- Nivell d'il·luminació.  
- Ventilació i climatització.  
- Condicions ambientals i higièniques.  
- Mesures de seguretat dels locals.  
- Idoneïtat del mobiliari destinat als alumnes en relació a les tasques que s'ha de desenvolupar.  
- Accessibilitat dels alumnes al lloc d'impartició teòric i pràctic (accés a les persones amb discapacitats físiques, proximitat al nucli de població, comunicacions, etc.)  
Referències:  
· Les entitats sol·licitants hauran de reunir les condicions higièniques, acústiques, d'habitabilitat i de seguretat, exigides per la legislació vigent.  
· Una aula per especialitat tindrà un mínim de 30 metres quadrats per a grups de 15 alumnes.  
· Un taller per a realitzar les pràctiques professionals que, depenent de cada especialitat, permeta que tots els alumnes del mateix curs realitzen les pràctiques simultàniament.  
· Mobiliari: Estarà ocupada amb mobiliari docent per a 15 places d'adults, a més dels elements auxiliars.  
· Neteges i servicis higienicosanitaris en nombre adequat a la capacitat del centre.   
b) Equip didàctic:  
Indicadors:  
· Quantitat i qualitat dels equips utilitzats i la seua idoneïtat amb el programa i el nombre d'alumnes proposat.  
· Estat de conservació i grau d'obsolescència o innovació dels equips.  
· Mesures de seguretat, higiene i instal·lació.  
c) Material fungible:  
Indicadors:  
· Qualitat dels materials de consum proposats.  
· Quantitat i suficiència dels materials en relació al nombre d'alumnes proposat.  
· Adequació del material fungible a l'especialitat.  
· Disponibilitat del material de consum necessari per a impartir la formació sol·licitada tant teòrica com pràctica.  
Els nivells de baremació en este article seran els següents:  
Nivell del recurs Puntuació  
Molt alt o màxim, molt bo 4  
Alt, bo 3  
Normal, correcte, adequat 2  
Baix, deficient, inadequat o escàs 1  
Molt baix, nul 0  
Després de valorar separadament cada un dels recursos (instal·lacions, equip didàctic i material fungible), s'exigirà una puntuació mínima de dos en cada un d'ells. En cas contrari, la puntuació dels dits conceptes determinaran el motiu a argumentar en la proposta de resolució denegatòria de l'acció que s'elevarà a l'òrgan resolutori. Cas de superar els mínims descrits, la valoració final de l'acció sol·licitada en este article serà el resultat d'aplicar la mitjana aritmètica dels nivells mitjans aconseguits en els diferents articles.  
2.3. Apartat 3r. Expectatives d'inserció laboral o educativa previstes en l'acció sol·licitada.  
Este article mesura l'adequació del programa sol·licitat per l'entitat a l'objectiu final previst d'inserció laboral dels alumnes, en acabar la formació.  
Els resultats de la prospectiva han de ser aportats per l'entitat en el projecte d'actuació corresponent.   
Mesurarem dos indicadors:  
a) Compromís formal d'inserció de l'alumnat:  
L'entitat sol·licitant haurà de detectar, com a pas previ al disseny de l'acció formativa, la necessitada ocupació que considere que s'ajusten a les característiques de l'alumnat en el seu entorn comarcal i després d'això proposarà la resposta formativa.   
L'esmentat procés constituïx el pla d'ocupació que l'entitat sol·licitant presentarà per a garantir l'objectiu final d'inserció.  
Indicadors:  
· Compromisos formals de l'entitat de gestionar la inserció dels alumnes formats en modalitats de contractació vigents i que no porten associat al contracte, la repetició dels continguts de l'acció formativa impartida. Es tindran en compte únicament per a acreditar la inserció, els contractes laborals realitzats amb alumnes que finalitzen l'acció formativa, de duració igual o superior a tres mesos i a jornada completa setmanal, independentment de l'activitat de què es tracte, havent d'estar relacionats amb el contingut de l'activitat formativa o període de treball real equivalent en el cas de contractacions a temps parcial.  
Els programes de Tallers de Formació per a la Contractació aprovats en estes condicions suposaran una resolució condicionada a la demostració per part de l'entitat del compromís adquirit. La documentació acreditativa es presentarà junt amb la declaració de gastos originats per la impartició de l'acció. La quantia econòmica de la subven  
a) Compromís formal d'inserció:  
  
\* \* \* \* \*  
a) Compromiso formal de inserción:  
ció concedida es minorarà proporcionalment al nivell de compliment de l'obligació adquirida, amb un límit màxim de minoració del 50% de la quantia econòmica per este concepte. El compromís d'inserció a què opte l'entitat és de caràcter voluntari i en tot cas haurà de formalitzar-se omplint la fitxa corresponent.  
No s'estimaran compromisos d'inserció menors del 20% dels alumnes formats.  
b) Pla d'inserció laboral per als alumnes formats.  
En el cas que l'entitat no assumisca un compromís formal d'inserir a l'alumnat, tal com es definix en l'article anterior, es tindran en compte els següents indicadors:  
· Relació d'empreses amb què s'ha establit contacte i les dades de les quals (nom de l'empresa, activitat econòmica, persona de contacte, càrrec, etc.) són detallats per l'entitat en l'article 2.1 del projecte presentat.  
Els nivells de baremació per a estos indicadors seran els següents:  
b) Pla d'inserció laboral:   
En cas que no hi haja compromís formal de contractació d'alumnes per part de l'entitat, es procedirà a valorar de la manera següent:   
Hi ha una relació almenys de tres empreses, amb què consta que s'ha establit contacte: 1 punt.  
Sense aportació d'objectius finals adequats: 0 punts.  
La puntuació inicial obtinguda amb estos indicadors s'incrementarà per a les accions que s'impartisquen en barris d'acció preferent, de la manera següent:  
· Puntuació inicial obtinguda d'1 o inferior, passa a nivell 2.  
· Puntuació inicial obtinguda de 3, passa a nivell 4.  
III. Criteris per a la valoració material  
1. Valoració-material.  
Aquelles sol·licituds que hagen superat els nivells llindars mínims en la valoració formal seran objecte d'una valoració material en aplicació dels criteris que establix l'article 7 de la present ordre, es recorda que en la valoració formal s'exigix superar un nivell de puntuació mínim en:  
Apartat. 2n. Instal·lacions (puntuació mínima de dos)  
Equip didàctic (puntuació mínima de dos)  
Material fungible (puntuació mínima de dos)  
Apartat. 3r. Nivell mitjà (puntuació mínima d'un)  
La valoració material es realitzarà per una Comissió mixta, que analitzarà el contingut teòric i pràctic, la metodologia d'impartició, l'equip docent i l'oportunitat de realització dels cursos sol·licitats que aconseguixen la present fase de valoració.  
La valoració material constarà dels articles següents:  
1.1. Apartat. 1r: recursos tecnicopedagògics.  
  
\* \* \* \* \*  
Es valoraran de forma individualitzada cada un dels recursos tecnicopedagògics que aporte l'entitat per al desenvolupament de l'acció com ara contingut teoricopràctic proposat, metodologia d'impartició i professorat.   
Els recursos tecnicopedagògics es valoraran d'acord amb els indicadors que a continuació s'indiquen:  
a) Contingut teoricopràctic:  
Indicadors:  
. Considerar el grau en què el contingut teoricopràctic del programa de Tallers de Formació per a la Contractació garantix l'èxit dels objectius finals plantejats en el projecte presentat, en funció que els alumnes al finalitzar el curs, adquirisquen la formació bàsica, maduració personal i qualificació o especialització professional necessària.  
Coherència entre la relació seqüencial i el contingut de cada mòdul formatiu proposat amb l'adquisició de les capacitats que es volen desenvolupar.  
. Grau d'innovació i introducció de noves tecnologies en els continguts teoricopràctics del programa presentat  
. Inclusió en els programes teoricopràctics d'especialització professional de nous mòduls amb contingut de la mateixa professió, a fi d'augmentar les expectatives d'ocupació dels alumnes.  
. Idoneïtat dels temps proposats per al desenvolupament de l'acció formativa i la seua distribució proporcional en classes teòriques i pràctiques.   
. Qualitat en la programació de la formació bàsica, maduració personal, qualificació o especialització professional i activitats complementàries.   
Es baremarà d'acord amb la puntuació següent:  
b) Metodologia d'impartició:  
Es valorarà el grau d'idoneïtat en la metodologia d'aprenentatge proposada considerant l'especialitat sol·licitada i el nivell inicial de coneixements dels alumnes.  
A més es considerarà:  
. que mesura l'entitat descriu i explícita els objectius del curs.  
. Ordre d'impartició dels mòduls formatius i corresponent a la formació professional específica segons una seqüència progressiva del grau de dificultat.  
. Idoneïtat de la metodologia proposada i la seua adequació als objectius de l'acció i al perfil d'accés dels candidats.  
. Tutoria i orientació personalitzada a cada un dels alumnes.  
  
  
\* \* \* \* \*  
  
  
\* \* \* \* \*  
. Viabilitat del sistema d'avaluació proposat en el projecte presentat per al seguiment del rendiment de l'alumne.  
. Les pràctiques inclouen activitats adequades a la naturalesa del programa.  
. Programació de la resta de components formatius del programa.  
. Es baremarà d'acord amb la puntuació següent:  
c) Professorat.  
Indicadors:  
c1) Titulació acadèmica idònia que exigix l'especialitat a impartir.  
Es baremarà d'acord amb la puntuació següent:  
c2) Experiència professional demostrada pels docents en relació a la matèria objecte de l'acció formativa.  
Es baremarà d'acord amb la puntuació següent:  
  
\* \* \* \* \*  
c3) Experiència docent.  
Es baremarà d'acord amb la puntuació següent:  
Nota: Un any és equivalent a 400 hores d'impartició  
c4) Nivell de formació metodològica. Només es valoraran les certificacions que a este efecte hagen expedit els departaments de la Generalitat Valenciana competents.  
Es baremarà d'acord amb la puntuació següent:  
Nivell del recurs Puntuació  
Més de 80 hores 4  
Entre 40 i 80 3  
Entre 20 i 40 2  
Entre 10 i 20 1  
Menys de 10 hores 0  
La puntuació mitjana de l'article c) Professorat s'obtindrà com a mitjana aritmètica dels articles c1, c2 i el major valor obtingut entre c3 i c4.  
S'exigix superar un nivell de puntuació mínim de dos en els valors mitjans de cada un dels recursos tecnicopedagògics d'este article, a excepció del professorat, en el que s'exigirà puntuació mínima d'un en el seu valor mitjà.  
Cas de superar els mínims indicats, la valoració final de l'acció sol·licitada en este article serà el resultat d'aplicar la mitjana aritmètica dels nivells mitjans aconseguits en els diferents recursos.  
1.2. Apartat 2n. Oportunitat de realització.  
Es valorarà de forma individualitzada cada un dels següents indicadors:  
a) Capacitat de l'entitat per a garantir la disponibilitat dels recursos humans i materials especificats en la memòria, amb anterioritat al començament previst del curs.  
Es denegaran per este motiu totes les sol·licituds de l'entitat que sobrepassen la capacitat avaluada per al Centre, de manera que s'adeqüe la programació anual d'accions formatives concedida a l'entitat amb la seua capacitat formativa real.  
. Nivell de baremació:  
  
  
  
\* \* \* \* \*  
  
\* \* \* \* \*  
b) Grau de compliment de les obligacions contretes en la programació de Tallers de Formació per a la Contractació de 2008, pel que fa a la impartició de la programació aprovada i en les condicions previstes en la memòria i/o previstes en la resolució d'aprovació, i a la vista de l'informe de la inspecció educativa.  
Es tindran en compte, per a valorar este indicador, les renúncies als cursos programats i els motius al·legats per l'entitat que justifiquen tal circumstància, així com aquells casos d'incompliment real d'impartició d'accions que no han sigut objecte de comunicació per l'entitat.  
Es considerarà incompliment greu de l'entitat i per tant es valorarà este indicador negativament, no haver impartit, en les condicions fixades en la normativa vigent, un percentatge superior o igual al 50% dels cursos resolts favorablement a l'entitat en la convocatòria de l'exercici anterior.  
. Nivell de baremació:  
Els indicadors exposats en el present article sobre oportunitat de realització de l'acció sol·licitada, no formaran part de la puntuació final del procés de valoració. No afectaran la resolució de l'expedient sempre que els valors de puntuació obtinguts siguen positius (puntuació 1). En canvi, seran motiu de denegació de la sol·licitud presentada si, després de la seua valoració, apareix en algun d'ells valoració negativa (puntuació 0).  
IV. Valoració final del procés d'avaluació.  
Les sol·licituds que superen els valors llindars mínims indicats en els processos de valoració formal i material, obtindran una valoració final que serà el resultat de ponderar els valors mitjans dels diferents articles, de la manera següent:  
  
\* \* \* \* \*  
  
  
. En cas que no existisquen dades en l'article 1r de la valoració formal:  
El valor absolut de la puntuació final determinarà l'ordre de prioritat d'aprovació de les accions fins a esgotar el pressupost assignat.  
ANNEX II  
Esquema genèric per a elaborar la memòria final  
. Portada: dades significatives.  
. Sumari paginat.  
. Presentació breu de les pàgines que seguixen.  
I. Justificació global del programa de Tallers de Formació per a la Contractació.   
(breu, perquè ja ha sigut tractada en el Projecte Inicial).  
II. L'equip educatiu  
1. Composició, titulació i responsabilitats.  
2. Tasques prèvies a l'inici del curs: coneixement de la zona i alumnat, adaptació del programa.  
3. Coordinació de l'equip educatiu: reunions, tasques de revisió, etc.  
III. Alumnat  
1. Difusió del programa, selecció i admissió (condicionants. procés, criteris).  
2. Evolució de la matrícula al llarg del curs: anàlisi de les principals causes d'absentisme. Presa de mesures per a evitar-ho.  
3. Caracterització dels alumnes del programa. Mapa sociològic.  
IV. Instal·lacions  
1. Descripció de la infraestructura i dels espais. Reformes de condicionament. Pla.  
2. Relació de Maquinària, ferramentes i utillatge.  
3. Necessitats.  
V. Organització i metodologia  
1. Jornada, horari (total i per àrees)i calendari.  
2. Metodologia global del curs (grups de treball, tipus d'organització, canals d'informació).  
3. Criteris i instruments d'avaluació emprats (proves, entrevistes, treballs, exàmens...).  
VI. Relacions que s'han desenvolupat.  
6.1. De connexió amb l'entorn.  
6.2. Amb empreses i empresaris del perfil professional.  
6.3. Amb altres programes de garantia social o projectes semblants.  
VII. Avaluació de resultats.  
7.1. En el pla socioeducatiu.  
7.2. En el pla laboral.  
7.3. Relació entre recursos i resultats.  
VIII. Conclusions i propostes de millora.  
IX. Balanç econòmic.  
X. ANNEX.